**Váli Vajda János Általános Iskola**

**ELJÁRÁSREND COVID 19**

**Szülőkre vonatkozó rendelkezések:**

* A nevelési-oktatási intézményeket **kizárólag** egészséges, tüneteket nem mutató gyermek, tanuló látogathatja.
* Szeptember elsején a szülőknek **nyilatkozni kell arról,** hogy az elmúlt időszakban
* voltak-e külföldön,
* gyermek volt-e lázas, fájt-e a torka, köhögött-e?
* A gyerekeket **naponta megkérdezzük** (szóban) egészségi állapotukról és szükség szerint, panaszok esetén testhőmérséklet mérést végzünk rajtuk, amit eltérés esetén dokumentálunk. A koronavírus megbetegedés tüneteit mutató személyt azonnal elkülönítjük.
* A szülőnek **értesítés után azonnal haza kell vinni** gyermekét. **A gyermek az iskolába kizárólag orvosi igazolással** térhet vissza,
* A szülő **köteles az iskolát értesíteni,** ha a gyermeknél vagy a családban koronavírus-gyanú vagy igazolt fertőzés van.
* Annak a tanulónak az iskolai hiányzását, **aki a vírusfertőzés szempontjából veszélyeztetett csoportba tartozik tartós betegsége** (például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek) **vagy** például **immunszupprimált állapota miatt,** **erről orvosi igazolással rendelkezik, és azt bemutatja**, *esetleges hiányzását* **igazolt hiányzásnak** kell tekinteni.
* **Igazolt hiányzásnak** tekintendő továbbá, **ha a gyermek, a tanuló hatósági karanténba kerül a részére előírt karantén időszakára.**
* **Ezen időszakban** a tanuló az otthona elhagyása nélkül, a **pedagógusokkal egyeztetett kapcsolattartási és számonkérési forma mellett vesz részt az oktatásban.**
* Gyermek**, a tanuló távolmaradásával kapcsolatos valamennyi szabály a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglaltak szerint érvényes,** azok betartása szerint szükséges eljárni.
* **Ha a gyermek, a tanuló távolmaradását nem igazolják, a mulasztás igazolatlan.** Igazolatlan mulasztásokat jeleznünk kell a rendeletben megadott szervek, hatóságok felé!
* **Iskolánkban csak a tanulói jogviszonnyal rendelkező kiskorú gyermekek tartózkodhatnak. Ezért** az iskola által kidolgozott **reggeli iskolába érkezés** valamint a **délutáni hazamenetről szóló intézkedéseket** elfogadja, magára nézve kötelezőnek tekinti. ( Az igények felmérése szeptember elsején történik).
* A **szülői értekezleteket** a járványügyi előírások betartása mellett tartjuk meg.
* Szülők további tájékoztatása online formában történik.

**Tanulókra vonatkozó rendelkezések:**

* Amennyiben a védőtávolság nem tartható be a **közösségi tereken,** úgy az általános iskola felső tagozatában **az ott tartózkodás idején javasolt** a szájat és orrot eltakaró maszk viselése.
* A megfelelő **védőtávolság betartása** különösen **fontos a** mosdókban, illetve az öltözőkben,
* Az **intézménybe érkezéskor**, minden belépőnek **fertőtlenítenie kell a kezét, napközben javasolt a gyakori szappanos vízzel történő kézmosás.**
* **Illemhely használata után alaposan kezet kell mosni** vagy **fertőtleníteni kell a kezet.**
* **Étkezések előtt és után** mindenki **alaposan mosson kezet** és **fertőtlenítse a kezét.**
* **Kéztörlésre papírtörlőt kell használni!** Használat közben törekedni kell arra, hogy **nem pazaroljuk** a papírtörlőt! Használt papírtörlőt a **kijelölt gyűjtőedénybe kell belehelyezni**!
* **Meg kell tanulni a köhögési etikettet!**

1. papírzsebkendőt kell használni köhögéskor, tüsszentéskor,

(beleköhögés, beletüsszentés)

1. majd a használt zsebkendőt a kukába kell dobni
2. majd alaposan kezet kell mosni vagy esetleg kézfertőtlenítést kell végezni

Étkezésnél figyelj a következőkre!

* Csak a kijelölt időpontban menj reggelizni vagy ebédelni, Kerüljük a csoportosulást!
* **Ne fogdosd össze a kirakott evőeszközöket, poharakat, ételt!** **Amit megfogsz**, azt **ki is kell venni!**
* **Igyekszünk azonos teremben megoldani az órákat – kivéve a csoportbontásokat és szaktantermi órákat.**
* **Kijelölt termed tisztaságára ügyelj!**
* **Tízórai és uzsonna higiénikus tárolása érdekében, kérünk, hogy hozz magaddal zacskót vagy uzsonnás dobozt!**
* **Folyamatos,** vagy **gyakori** (óránkénti) **intenzív** (teljes ablakfelületet kitáró) **szellőztetés** szükséges (amennyiben a helyiségben egyidejűleg többen is tartózkodnak), időjárás és környező forgalom függvényében, mely a hetes feladata.

**Pedagógusokra vonatkozó rendelkezések:**

* Az **oktatásban és nevelésben**, illetve az intézmények működtetésében **csak egészséges és tünetmentes dolgozó vehet részt.**
* **A tanítási órákon, foglalkozásokon a maszk** viselése nem kötelező, saját belátása szerinti használata javasolt.
* Amennyiben a védőtávolság nem tartható be a **közösségi tereken,** úgy **az ott tartózkodás idején javasolt** a szájat és orrot eltakaró maszk viselése.
* **A testnevelésórákat** az időjárás függvényében **javasolt szabad téren megtartani**. Az órák során **mellőzni kell a szoros testi kontaktust igénylő feladatokat**. Amennyiben **ez mégsem kerülhető el, akkor ezeket állandó edzőpartnerrel** (párokban, kiscsoportokban**) kell végezni.**
* **Mivel** használt játékok, sporteszközök felületét rendszeresen fertőtleníteni kell, ezért ezeket **kérjük az erre a kijelölt helyre tenni!**
* A megfelelő **védőtávolság betartása** különösen **fontos az öltözőkben**, ezért a tornaórák előtti és utáni öltözésnél tekintettel kell lenni arra, hogy elkerülhető legyen az öltözőkben történő csoportosulás.
* **Folyamatos,** vagy **gyakori** (óránkénti) **intenzív** (teljes ablakfelületet kitáró) **szellőztetés** szükséges (amennyiben a helyiségben egyidejűleg többen is tartózkodnak), időjárás és környező forgalom függvényében.
* **Osztálykirándulásokkal és tanulmányi kirándulásokkal kapcsolatban** azok belföldi megvalósítása lehetséges, de nem javasolt.
* A szülők személyes megjelenésével járó **szülői értekezletek** csak a járványügyi előírások betartása mellett tartható.
* **Fokozottan figyelni kell arra,** hogy a tanulók betartsák az alapvető higiéniai szabályokat! (kézmosás, kézfertőtlenítés, papírtörlő használat, szemétgyűjtő edények megfelelő használata)
* **Az ebédlő rendjénél** fel kell hívni a tanulók figyelmét arra. hogy ne fogdossanak össze semmit, ne csoportosuljanak! Egy hely maradjon ki a gyermekek között**!**
* **Az ügyeleteket nagyon pontosan el kell látni!**
* **Digitális munkarendre átállás** esetén online órák tartását javasoljuk az órarendben meghatározott időben.

**Technikai dolgozókra vonatkozó rendelkezések:**

* Alapos, mindenre kiterjedő fertőtlenítő takarítást kell elvégezni **szeptember elsejéig.**
* Fertőtlenítő nagytakarítás elvégzése **során figyelembe kell venni a Nemzeti Népegészségügyi Központ (a továbbiakban: NNK) ajánlását!**
* A tanítás megkezdése előtti alapos mindenre kiterjedő fertőtlenítő takarítás során a padló és felülettisztításon túl a **nagytakarítás lehetőség szerint terjedjen ki az alábbiakra:**
* ajtók, faburkolatok, lambériák, szekrények, székek, padok, asztalok,

egyéb bútorok vegyszeres tisztítására;

* padló és játszószőnyegek, egyéb textília tisztítására;
* játékok, sporteszközök tisztítására;
* radiátorok, csövek lemosására;
* ablakok, üvegfelületek tisztítására;
* szemétgyűjtők tisztítására, fertőtlenítésére;
* képek, tablók, világítótestek portalanítására;
* pókhálók eltávolítására;
* rovar- és rágcsálóirtásra.
* Az **osztályok váltása között a tantermekben felületfertőtlenítést kell végezni a kapott órarend szerint.**
* **A szociális helységekben folyamatosan biztosítani kell** a szappanos kézmosási lehetőséget, melyet lehetőség szerint vírusölő hatású kézfertőtlenítési lehetőséggel kell kiegészíteni. Kéztörlésre papírtörlők biztosítása szükséges, **textiltörölköző használata tilos.**
* Vírus inaktiválása érdekében fokozottan ügyelni kell az intézmény tisztaságára, **a napi többszöri fertőtlenítő takarítás** (termekben, a 4 folyosókon és a szociális helységekben) **elvégzésére**. A fertőtlenítő takarítás során **kiemelt figyelmet kell fordítani arra**,
* hogy a kézzel gyakran érintett felületek (ilyenek a padok, asztalok, székek, az ajtó-, ablakkilincsek, korlátok, villany- és egyéb kapcsolók,
* informatikai eszközök a kijelölt szerrel (billentyűzet, monitor, egér, egérpad, stb.),
* mosdók csaptelepei, WC lehúzók, stb.)
* padló és a mosható falfelületek vírusölő hatású szerrel fertőtlenítésére kerüljenek.
* A takarítást, fertőtlenítést **úgy kell megszervezni,** hogy az a gyermekek, tanulók egészségét ne veszélyeztesse.
* Használt játékok, sporteszközök, játszótéri eszközök felületét **rendszeresen fertőtleníteni kell. Ezek az eszközök az erre kijelölt helyen lesznek megtalálhatók.**